
POGODDBA

št. ND2025/XXXX




ki jo sklepata: 


[bookmark: _Hlk132203588]ELEKTRO MARIBOR, podjetje za distribucijo električne energije d.d.
Vetrinjska ulica 2, 2000 MARIBOR,
ki ga zastopa predsednica uprave: Tatjana Vogrinec Burgar, univ. dipl. prav.
ID za DDV: SI46419853
Matična št.: 5231698000

(v nadaljnjem besedilu »naročnik«) 


in 


Naziv ponudnika: 
Naslov ponudnika: 
ki ga zastopata direktorja: 
ID za DDV: 
Matična št.: 

(v nadaljnjem besedilu »izvajalec«).



















I. SPLOŠNE DOLOČBE
1. člen

Pogodbeni stranki ugotavljata, da je naročnik izvedel postopek zbiranja ponudb (oddaja evidenčnega postopka s kreiranjem nabavne mape nad 1.000 EUR brez DDV) po veljavnem Pravilniku o nabavi - evidenčni postopki za:
Nakup zemeljskega plina

Izvajalec je bil izbran kot najugodnejši dopustni ponudnik.

2. člen
S to pogodbo se pogodbeni stranki dogovorita o splošnih in posebnih pogojih izvedbe naročila. Celotna dokumentacija iz postopka naročila iz 1. člena te pogodbe in izvajalčeva ponudba sta sestavni del in priloga te pogodbe.


II. PREDMET POGODBE IN POGODBENA VREDNOST
3. člen

Predmet pogodbe je: Nakup zemeljskega plina.

Predvidene pogodbene količine odjemalca na odjemnih mestih, navedenih v tehnični specifikaciji. pogodbenega obdobja predstavljajo količine zemeljskega plina, ki naj bi odražale odjemalčev odjem pogodbenega obdobja.

	z.š.
	količina
	em
	Naziv blaga / storitve / gradnje
	Cena v EUR/ 1 kWh
	Cena skupaj brez 
DDV

	1.
	514.392
	kWh
	Zemeljski plin
	
	


DDV se obračuna z zakonsko določeno stopnjo.

Cene in stroški zemeljskega plina ne vključujejo davkov, taks, omrežnine in drugih dajatev določenih s strani države, vlade oz. njenih agencij, zakonsko določenih dajatev in prispevkov. 
Vsi ti stroški bremenijo naročnika skladno z veljavno zakonodajo.

Izvajalec je upravičen naročniku dodatno zaračunati stroške odstopanj in sicer na način:

Co+ = cena po na borzi * x+ – ponujena cena 
Co- = ponujena cena  - cena po na borzi * x-

Definicije kratic:
•	Co+ - pozitivno odstopanje
•	Co- - negativno odstopanje
•	CB - cena po na borzi  
•	PC - ponujena cena
•	x+  - faktor pozitivno odstopanje_____________
•	x- - faktor negativno odstopanje_____________ 
Cena na borzi je objavljena na _______________________________________.


4. člen

Storitve, ki so predmet te pogodbe, se izvajajo na lokacijah  razvidnih iz tehnične specifikacije pogodbenega razmerja. Odjemna mesta, ki so predmet te pogodbe, ves čas izvajanja pogodbe izpolnjujejo pogoje za dobavo zemeljskega plina v skladu z vsakokrat veljavnimi sistemskimi obratovalnimi navodili za sistem zemeljskega plina ter drugimi veljavnimi predpisi in tehničnimi standardi, ki urejajo oskrbo z zemeljskim plinom. 


III. TRAJANJE POGODBE 
5. člen

Ta pogodba se sklepa za obdobje do 31.12.2026 oziroma do porabe pri naročniku zagotovljenih sredstev. Pogodba je sklenjena, ko jo podpišejo zakoniti zastopniki vseh pogodbenih strank in velja od 31. 12. 2025 do 31. 12. 2026.

Pogoji te pogodbe so veljavni za čas trajanja pogodbe. Spreminjajo se s pisnim aneksom, ki ga skleneta pogodbena partnerja in se ne morejo spremeniti za nazaj. Nedogovorjena sprememba cene ima za posledico prekinitev pogodbe. 

IV. ROK IZVEDBE IN ROK PLAČILA
6. člen 

Izvajalec bo izvajal storitve po potrebi naročnika, na podlagi sprotnega dogovora.
7. člen

Naročnik se obvezuje plačati opravljeno storitev na transakcijski račun ponudnika številka: _______________________________________ v roku 30 dni od datuma prejema popolnega računa. Vse druge oblike poravnave obveznosti so možne le po predhodnem dogovoru. Izvajalec se obvezuje, da bo račun, z valuto 30 dni od prejema računa, skupaj s kopijo naročnikovega naročila, poslal v roku 8 dni, po opravljeni storitvi. Če naročnik po prejemu računa le-tega ne bo plačal v dogovorjenem roku ima ponudnik pravico naročniku zaračunati zakonske zamudne obresti.

V. POGODBENE KAZNI
8. člen

Naročnik lahko v primeru zamude pri izvedbi storitve izvajalcu zaračuna pogodbeno kazen v višini 0,5% od vrednosti posameznega naročila, za vsako uro zamude pri izvedbi storitve,  vendar največ 10 % te vrednosti.

V primeru zamude pri izvedbi storitev naročnik ni dolžan izvajalca posebej obvestiti o pridržanju pravice do obračuna pogodbene kazni, temveč se pogodbena kazen obračuna v skladu z določili pogodbe brez obvestila. 

Obračunsko obdobje je mesečno. Za obračun zemeljskega plina se uporabljajo podatki na osnovi meritev, ki jih v skladu s predpisi posreduje operater sistema za posamezno odjemno mesto. Za pravilnost podatkov odgovarja operater sistema, ki tudi redno odčitava stanje merilnih naprav za registracijo porabljenega plina. Odjemalec je dolžan operaterju sistema ter tudi dobavitelju omogočiti brezplačen in neoviran dostop do merilnih naprav za odčitavanje stanja porabe zemeljskega plina.


VI. PREDSTAVNIKI NAROČNIKA IN IZVAJALCA
9. člen

Upravitelj (skrbnik) pogodbe s strani naročnika je g. Leon Flegar. 
 
Za nadzor nad izvajanjem pogodbe s strani  ponudnika skrbi ___________________. 

Spremembo predstavnikov je treba pisno javiti v treh dneh. Predstavniki pogodbenih strank nimajo pravice spreminjati pogodbenih obveznosti. 

VII. OBVEZNOSTI IZVAJALCA
10. člen

Ponudnik se obvezuje, da bo:

· opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti, 
· izvršil storitve v dogovorjenem roku, 
· sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti, 
· varoval poslovno tajnost naročnika, kakor tudi tajnost vseh ostalih informacij, 
· upošteval zahteve in določila naročila.
· spoštoval Kodeks ravnanja za poslovne partnerje družbe Elektro Maribor d.d.,  ki je objavljen na javno dostopni internetni strani naročnika Elektro Maribor d.d.  (Domov / O podjetju / Akti družbe) – Kodeks ravnanja za poslovne partnerje.
· spoštoval Informacijsko varnostno politiko za tretje stranke družbe Elektro Maribor d.d. ki je objavljena na javno dostopni uradni internetni strani naročnika Elektro Maribor d.d.  (Domov / O podjetju / Akti družbe) - Informacijska varnostna politika za tretje stranke.

Morebitne reklamacije oz. pripombe na opravljeno storitev je ponudnik dolžan odpraviti najkasneje v rokih, ki so določeni za izvedbo te storitve iz 6. člena te pogodbe, od ponovnega prevzema vozila, in sicer na podlagi reklamacijskega zapisnika, sestavljenega in podpisanega ob ponovnem prevzemu vozila. Reklamacijski zapisnik mora biti podpisan s strani predstavnika ponudnika in predstavnika uporabnika.

Naročnik lahko naroči ustrezno storitev pri drugem ponudniku na stroške pogodbenega ponudnika, če le-ta ne bo v rokih, določenih v 6. členu te pogodbe, poskrbel za odpravo reklamirane storitve.
11. člen

Obveznost varovanja podatkov se nanašata tako na čas izvrševanja pogodbe, kot tudi za čas po tem. Pogodbena stranka, ki krši določbe o varovanju podatkov, je odškodninsko odgovorna za vso posredno in neposredno škodo po splošnih načelih obligacijskega prava. 

VIII. VIŠJA SILA 
12. člen 

Ponudnik in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se ogniti-višja sila. Pogodbene stranke se pismeno obvestijo o nastanku in prenehanju višje sile najkasneje v 3 dneh od njenega nastanka, oziroma prenehanja. K pismenemu obvestilu morata predložiti verodostojne dokaze o nastanku in trajanju višje sile. 

IX. PROTIKORUPCIJSKA KLAVZULA
13. člen 

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun ponudnika predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali ponudniku ali njegovemu predstavniku, zastopniku ali posredniku.
14. člen

Na podlagi določil Etičnega kodeksa družbe Elektro Maribor d.d., delavci družbe, njihovi ožji družinski člani in njihova podjetja (ustanovitelj, družbenik, zakoniti zastopnik) ne morejo biti dobavitelji družbi, razen s predhodnim pisnim dovoljenjem družbe. Za ožje družinske člane se štejejo zakonec, izven zakonski partner, otroci, posvojenci. Starši ali posvojitelji pa v primeru, da živijo z delavcem v dejanski življenjski skupnosti.

V primeru, da se ugotovi, da je ponudnik potreboval pisno dovoljenje družbe, saj je v sorodstvenih vezeh z zaposlenim v družbi Elektro Maribor d.d., pa le tega ni zahteval,  je ta pogodba nična.

15. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani ponudnika ali njegovega podizvajalca.

X. PREGLED POSLOVANJA

16. člen

Dobavitelj se strinja, da ima naročnik ali tretja oseba, ki jo naročnik v ta namen pooblasti, pravico do pregleda poslovanja dobavitelja za namen prevajanja izpolnjevanja dobaviteljevih obveznosti iz te pogodbe, skladnosti poslovanja dobavitelja z mednarodnim in nacionalnim pravom, s standardi in priporočili stroke, tehničnimi ali področnimi smernicami, kodeksi, informacijskimi ter drugimi politikami ali splošnimi pogoji naročnika ter za namen spoštovanja standardov kakovosti, trajnostnega poročanja in etičnega ravnanja dobavitelja.

Dobavitelj se zavezuje, da bo v ta namen sodeloval z naročnikom, mu omogočil dostop do poslovnih prostorov, delovnih sredstev, blaga, poslovne dokumentacije, tehnične dokumentacije, informacijskih sistemov, evidenc ipd. oziroma, da bo naročniku dal na voljo vsa dokazila, ki so potrebna za izvedbo pregleda poslovanja dobavitelja.

Vse informacije, ki jih pridobi naročnik v okviru izvedbe pregleda poslovanja dobavitelja so zaupne narave in jih naročnik ne sme razkriti tretjim osebam brez soglasja dobavitelja, razen v kolikor je tako določeno z zakonom ali to zahteva pristojni organ. 
Stroške pregleda poslovanja dobavitelja krije naročnik, razen v kolikor naročnik med pregledom ugotovi kršitev zakonskih ali pogodbenih obveznosti dobavitelja. V tem primeru se dobavitelj zavezuje naročniku povrniti stroške.


XI. REŠEVANJE SPOROV 
17. člen 

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu. 
[bookmark: _GoBack]
XII. KONČNE DOLOČBE
18. člen 

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.

Pogodba stopi v veljavo, ko jo podpišeta obe pogodbeni stranki.

Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod. 

Priloga:
- ponudbeni predračun  - tehnična specifikacija

Datum podpisa:                                                                                     Datum podpisa: 
PONUDNIK:		 NAROČNIK:

